钦定古今图书集成/明伦汇编/官常典/第600卷 > 《贺范提刑启》陈傅良
## 钦定古今图书集成/明伦汇编/官常典/第600卷 > 《贺范提刑启》陈傅良

握别吴门，未知后会；来宣楚甸，乃与傍观。爰方拂篆
之初，不任盍簪之喜。恭惟某官，清朝闻望，昭代典刑。
富贵功名，虽今多士；风流蕴藉，如公几人？蚤结圣明
之知，寖跻华要之路。过家上冢，陈义固高；揽辔登车，
须贤为急。“言念江湖之阻，尝烦廊庙之忧。兹惟祥刑，
可以弭盗，苟吾使无讼。用能鞠草于圜扉，则人自不”
冤，安得弄兵之赤子。少屈以此，遄归有期。某尝托下
风，又联小事。平生久要，诚知不遐弃之心，世事多违，
恐有毋疾驱之诏。